জামায়াতে ইসলামীর কেন্দ্রীয় কর্মপরিষদের এক বৈঠক গতকাল শুক্রবার সকাল ১০টায় সংগঠনের ভারপ্রাপ্ত আমীর মকবুল আহমদের সভাপতিত্বে সংগঠনের কেন্দ্রীয় কার্যালয়ে অনুষ্ঠিত হয়। বৈঠকে সিনিয়র নায়েবে আমীর মাওলানা আবুল কালাম মুহাম্মদ ইউসুফ, অধ্যাপক এ.কে.এম নাজির আহমদ, ভারপ্রাপ্ত সেক্রেটারি জেনারেল এটিএম আজহারুল ইসলাম, সহকারী সেক্রেটারি জেনারেল অধ্যাপক মুজিবুর রহমান,  ব্যারিস্টার আবদুর রাজ্জাক, ডাক্তার শফিকুর রহমানসহ কেন্দ্রীয় কর্মপরিষদ সদস্যবৃন্দ উপস্থিত ছিলেন।